|  |  |
| --- | --- |
|  |  |
| **Număr înregistrare: 413/ 20.01.2025**  ADMINISTRAȚIA DOMENIULUI PUBLIC |
| Serviciul Resurse Umane  E: adriana.giorza@adpsm.ro  T: 0733046638 |

**STRATEGIA NAŢIONALĂ ANTICORUPŢIE 2021-2025**

**DECLARAŢIE[[1]](#footnote-1) DE ADERARE**

*Având în vedere Strategia Naţională Anticorupţie 2021- 2025, a seturilor indicatorilor de performanță, a riscurilor asociate obiectivelor și măsurilor de transparență instituțională și de prevenire a standardelor de publicare a informațiilor de interes public;*

*Serviciul Public Administrația Domeniului Public Satu Mare, în calitate de instituție publică de interes local, aflată în subordinea Consiliului Local Satu Mare,*

*Recunoscând importanța obiectivelor Strategiei Naționale Anticorupție pe perioada 2021- 2025 precum și a mecanismului de monitorizare a acesteia,*

*Asumându- și valorile fundamentale și principiile promovate de Strategia Natională Anticorupție pe perioada 2021- 2025:*

* *Integritatea- personalul A.D.P.S.M. are obligația de a declara orice interese personale care pot veni în contradicție cu exercitarea obiectivă a atribuțiilor de serviciu. Totodată aceștia sunt obligați să ia toate măsurile necesare pentru evitarea situațiilor de conflict de interese și incompatibilități;*
* *Prioritatea interesului public- personalul A.D.P.S.M. are datoria de a considera interesul public mai presus de orice alt interes în indeplinirea atribuțiilor de serviciu. Aceștia nu trebuie să se folosească de funcția deținută pentru obținerea de beneficii necuvenite sau nepatrimoniale, pentru ei, familiile lor sau persoane apropiate;*
* *Transparența- personalul A.D.P.S.M. va asigura accesul neîngrădit la informațiile de interes public, transparența procesului decizional;*

*Pentru implementarea SNA și pentru a satisface așteptările cetățenilor și părților interesate, managementul A.D.P.S.M. împreună cu personalul instituției aderă la valorile fundamentale, principiile, obiectivele strategiilor, planurilor pentru prevenirea, combaterea corupției și creșterea integrității și transparenței instituționale.*

*În acest sens, și în considerarea prevederilor H.G. nr. 1269/ 2021 privind adoptarea strategiei Naționale Anticorupție pe perioada 2021-2025, a seturilor de indicatori, riscurilor asociate obiectivelor și măsurilor din strategie și a surselor de verificare, a inventarului măsurilor de transparență instituțională și de prevenire a corupției, precum și a standardelor de publicare a informațiilor de interes public,*

*Faptul că, SNA promovează modelul de management de instituție care se implică efectiv în promovarea integrității instituției, care își oferă propriul exemplu de integritate și sancționează sau gestionează adecvat încălcările regulilor, de la cele mai mici, de tipul abaterilor administrative, până la cele mai grave, de nivelul infracțiunilor,*

*Directorul general al A.D.P.S.M., în calitatea sa de reprezentant al instituției,*

ADOPTĂ PREZENTA DECLARAȚIE, prin care:

* Aderă la valorile, principiile, obiectivele, măsurile și termenele prevăzute de SNA 2021-2025
* Se angajează să ia toate măsurile să nu se: promită, dea și să se ia mită direct sau prin interpuși în orice formă, inclusiv comisioane sau părți din plata unui contract public.
* Interzice exercitarea abuzivă a atribuțiilor funcției la toate nivelurile ierarhice cu scopul de a aduce un beneficiu sau un prejudiciu pentru personalul propriu, orice cetățean, entitate sau parte interesantă;
* Apără și promovează interesul public mai presus de orice alt interes, în acord cu respectarea principiului transparenței decizionale și accesului neîngrădit la informațiile de interes public în relațiile cu cetățenii, entitățile publice și private și toate părțile interesate;
* Depune toate diligențele pentru a asigura imparțialitatea în raport cu interesele părților interesate și să se ia toate măsurile ca în cadrul instituției să nu se săvârșească trafic și cumpărare de influență;
* Condamnă corupția în toate formele în care se manifestă și conflictul de interese ca fiind fenomene ce afectează obiectivele instituției și încrederea în instituție;
* Adoptă împreună cu reprezentanții instituției toate măsurile necesare pentru evitarea situațiilor de conflict de interese și incompatibilități;
* Se angajează să trateze în mod adecvat riscurile de corupție;
* Încurajează orice persoană de bună credință să semnaleze cu toată încrederea suspiciunile rezonabile de încălcare a legii, beneficiind de toate drepturile care decurg din legislatia din domeniu, asigurând că aceasta nu este supusă represaliilor, discriminării sau acțiunilor disciplinare,

Prezenta politică anticorupție se aplică în cadrul A.D.P.S.M., respectiv tuturor compartimentelor, activităților/ proceselor, tuturor salariaților și părților care acționează în numele și/ sau în contul și/ sau în interesul AD.P.S.M.

Politica este comunicată în cadrul instituției, precum și tuturor partenerilor și părților interesate.

**Director general,**

**Zoltan Barta**

Întocmit, Adriana Giorza

1. *Prezenta declaraţie a fost adoptată de directorul general al ASPSM, raportat la prevederile HG nr. 1269 privind aprobarea Strategiei naţionale anticorupţie pe perioada 2021-2025, a Inventarului măsurilor de transparenţă instituţională şi de prevenire a corupţiei precum şi indicatorii de evaluare, precum şi a Planului de integritate pentru implementarea Strategiei naţionale anticorupţie 2021-2025.*  [↑](#footnote-ref-1)